മയ്യഴിയുടെ അഭിമാന പ്രതിഭകള്ക്ക് ജനശബ്ദം മാഹിയുടെ ആദരസമര്പ്പണം ! മയ്യഴി: മയ്യഴിയിലെ കാലാസാംസ്കാരിക രംഗത്തെ ചാലക ശക്തിയും ജീവകാരുണ്യ മേഖലയിലെ അത്താണിയുമായി പ്രവര്ത്തിക്കുന്ന ജനശബ്ദം മാഹി യുടെ നേതൃത്വത്തില് മയ്യഴിയുടെ അഭിമാനപ്രതിഭകളായ മൂന്ന് ഉജ്വലവ്യക്തിത്വങ്ങള്ക്ക് സ്വീകരണവും ആദരസമര്പ്പണവും .കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പ്രമുഖ പത്രപ്രവര്ത്തകനും ജനശബ്ദം മാഹിയുടെ പ്രസിഡണ്ടുമായ ശ്രീ .ചാലക്കര പുരുഷുവിന്റെ അദ്ധ്യക്ഷതയില് ഒക്ടോബര് 24 ന് വൈകുന്നേരം 3 30 ന് മാഹി പാലത്തിനടുത്തുള്ള ഫ്രഞ്ച് എമ്ബയര് ഓഡിറ്റോറിയത്തില് നടക്കുന്ന സ്വീകരണച്ചടങ്ങിന്റെയും ആദരിക്കല് ചടങ്ങിന്റെയും ഔപചാരിക ഉത്ഘാടനം ബഹു ,രമേശ് പറമ്ബത്ത് എം എല് എ നിര്വ്വഹിക്കും . അഭിഭാഷകവൃത്തിയില് സുവര്ണ്ണജൂബിലിയുടെ നിറവിലെത്തി നില്ക്കുന്ന രാഷ്ട്രീയ സാംസ്കാരിക രംഗത്തെ അതികായന് ക്യാപ്റ്റന് .അഡ്വ ,എന് കെ സജീന്ദ്രനാഥ് ,പൊതുതാല്പര്യ ഹര്ജികളിലൂടെ സുപ്രീംകോടതിയുടേതടക്കം സുപ്രധാന വിധികള് നേടിയെടുത്ത ജനപക്ഷ അഭിഭാഷകന് അഡ്വ .ടി അശോക്കുമാര് . കഴിഞ്ഞ മെയ് മാസം മുംബൈയില് കടലിലും കരയിലുമായി ഭീകരാന്തരീക്ഷം സൃഷ്ട്ടിച്ചു കൊണ്ട് സംഹാര താണ്ഡവമാടിയ ടൗക്കേ ചുഴലിക്കാറ്റിന്റെ കെടുതിയില് നിന്നും സാഗര് ഭൂഷണ് എന്ന യാത്രാകപ്പലിനെയും അതിലെ മുഴുവന് യാത്രികരെയും ആത്മസംയമനം കൈവിടാതെ അതിസാഹസികമായ നിലയില് രക്ഷപ്പെടുത്തി ജനപ്രീതി നേടിയ ക്യാപ്റ്റന് സി വി പ്രേമന് എന്നീ പ്രമുഖ വ്യക്തിത്വങ്ങളെയുമാണ് ജനശബ്ദം മാഹി ഇന്ന് ആദരിക്കുക . മുതിര്ന്ന അഭിഭാഷകനും ഗ്രന്ഥകാരനും പ്രഭാഷകനുമായ ശ്രീ .പി കെ വിജയന്, ശ്രീജ്ഞാനോദയ യോഗം പ്രസിഡണ്ട് അഡ്വ. കെ .സത്യന് ,അഡ്വ .പ്രസീന ശ്രീജിത്ത് ബാലാവകാശ കമ്മീഷന് അംഗം ,പുതുച്ചേരി ,ജനശബ്ദം ജനറല് സെക്രട്ടറി ഇ കെ റഫീഖ് ,രക്ഷാധികാരി ടി എം സുധാകരന് തുടങ്ങിയ പ്രമുഖര് കോവിഡ് 19 പ്രോട്ടോകോള് അനുസരിച്ച് നടക്കുന്ന ഈ ചടങ്ങില് സംസാരിക്കും .The post മയ്യഴിയുടെ അഭിമാന പ്രതിഭകള്ക്ക് ജനശബ്ദം മാഹിയുടെ ആദരസമര്പ്പണം ! first appeared on MalayalamExpressOnline.